Jidoldunol (Primates)

Jidoldunol (Primates) tir tan moukolaf veem ( Mammalia pula ). Gan Linnaeus bak 1758 taneon zo pimtayar.

 Pimtara 
 Pulara 
Jidoldunoleem sotir loon towayas moukolaf veem ise vas jidol tulon ruldar. Jadion, jidoldunol gu dunol dem alubgeltafa inia zo is lokon tis aalfamaf. 

Trakut da xanta ke sinafa towara tir sareon gu sidistiugal ( weti 60 celemda ) inde serixim al nedid. Titi intafa vonewera, bat dunol gu rotira ta askira va aalfamafa blira ( kan nubeem is nugeem is ronaris ault ) va int al tuaptad, azen to bak toleafa nesida lana katca gu sidafa blira va int al zaled.

Iteem va loloon jofa tirka ( novesa va kotrafa barlumafa witca ) al narar ; va yona amidafa ksevinda adre al lajusolwir. Wetce zolonapafa kira : laumara ke oriafe ceke num lum ke noglava. Towara ke sidafa blira loon wupesisa is lemusafa nope rotis isk dem sinka va laumasira va inafa kioxuca is ikatcura va seltafa linulara loon tianafa al weber ; ison koplekuson va gedrucapa is kottorafa vertuma, va torafa giltira al betar.

Jidoldunol veem vas 57 oxi dem 360 katca ruldar.

 Irubaxo 
Dunoleem ke Strepsirrhini volveyveem moe cuga tadava lekeon tigiyid voxe batugale va Madagasikara is geronefa Asia benelon frofad. Jidol va bwafa muvaala ke Asia is Afrika jadion gilirubad.

 Kira 
Jidol benelon afizon giblir ise sotir adalaf gu yon amidapaf lum : ton 35 g- ke bancoldunol ik 100 kg- ke yiwol. Lodofa kira sotir sinafa gruraveranya is vonewerapa ke swavafa rogrupera, i dugeem noves va uniferdapafa linulara.

 Nazbalkera 
Lo jidoldunol ton yasaf seltom ok aotcafa dodapa ardilkorapafa va sint gilospad. Gadikeem va oceem remi arapeniwepesa rekola viunsur : remi anton 60 viel todon gu lanyon bancoldunol solve ayikkoraf jidolap va oc kali perdafa klaa giviunsur.

 Malestura 
Kotoron, lumamaf jidol va beza loote gimalestud solve logijafa katca va enga is toa abdualbad.

 Vexala dem yaseem 
Sedme Mammal Species of the World (siatos ke 2005), bat veem vas 15 yasa ruldar :

Bancoldunol (Lemuriformes) :
 Bancekol (Cheirogaleidae) (Gray, 1872)
 Bancudol (Lemuridae) (Gray, 1821)
 Bancimol (Lepilemuridae) (Gray, 1870)
 Bancol (Indriidae) (Burnett, 1828)
 Bancatol (Daubentoniidae) (Gray, 1863)

Boonsyatoldunol (Lorisiformes) :
 Boonsyatol (Lorisidae) (Gray, 1821)
 Yaksyatol (Galagidae) (Gray, 1825)

Pincoldunol (Tarsiiformes) :
 Pincol (Tarsiidae) (Gray, 1825)

Jidol (Simiiformes) :
 Grabol (Cebidae) (Gray, 1831)
 Grabudol (Aotidae) (Elliot, 1913)
 Mazol (Pitheciidae) (Mivart, 1865)
 Mazedol (Atelidae) (Gray, 1825)
 Medjol (Cercopithecidae) (Gray, 1821)
 Tcardiol (Hylobatidae) (Gray, 1871)
 Ayol (Hominidae) (Gray, 1825)

 Primates yaseem : Tigixo 
Vaxe witaf ayik boniayas va tadaveem, lo jidoldunol koe bwafa ik vombwafa gola ke Amerika is Afrika is Asia blid.

Bat liwot va nelkafa dunollospa kare tawavopafo tigixo atoer. Vansatason va teliz, va ewava ok katcaf yolt vulegal !!
80px|centré|link=Mazedol (Atelidae)80px|centré|link=Grabol (Cebidae)80px|centré|link=Bejol (Saguinus)80px|centré|link=Yaksyatol (Galagidae)80px|centré|link=Rozokol (Papio)80px|centré|link=Lilkol (Macaca80px|centré|link=Presbytini80px|centré|link=Tcardiol (Hylobatidae)80px|centré|link=Pincol (Tarsiidae)Mazedol (Ateles), Mazedol (Alouatta),Mazedol (Lagothrix)Grabol, GojukolBejol (Callithrix), Bejol (Saguinus)YaksyatolRozokol, Aurgukol, SinkestolLilkolMariol, Mariupol, TekudolTcardiol (Hylobates), Tcardiol (Bunopithecus), Tcardiol (Symphalangus)Pincol720px|centré|link=GrabudolMazolDugdolYiwol,ZegolMedjitol, Medjol, RavacolBancoldunolBoonsyatol (Asia)ParbolAyik (Australia... is arlize)Boonsyatol (Afrika)80px|centré|link=Grabudol (Aotidae)80px|centré|link=Pitheciidae80px|centré|link=Colobini80px|centré|link=Ayol (Hominidae)80px|centré|link=Cercopithecini80px|centré|link=Bancoldunoleem80px|centré|link=Boonsyatol (Lorisidae)80px|centré|link=Parbol (Pongo)80px|centré|link=Ayik (Homo sapiens)

 Primates yaseem : Towara 
Bata francavafa tima va sazdaf towaraal ke jidoldunoleem atoer.

 Dere rupel 
► Vexala dem jidoldunol
 Pulasa vuestexa is klita 
 (en) vuest- : Mammal Species of the World (v- 3, 2005) : PRIMATES (Linnaeus, 1758)
 (en) vuest- : CITES : PRIMATES
 (en) vuest- : UICN : veem PRIMATES (Linnaeus, 1758)
 (en, fr) vuest- : ITIS : PRIMATES (Linnaeus, 1758)
 (en) vuest- : Tree of Life Web Project : PRIMATES
 (en) vuest- : Catalogue of Life : PRIMATES (Linnaeus, 1758)
 (en) vuest- : Paleobiology Database : PRIMATES (Linnaeus, 1758)
 (en) vuest- : Animal Diversity Web : PRIMATES
 (en) vuest- : NCBI : PRIMATES
 Ara vuestexa 
 Jidoldunol (Primates) dene Wikispecies

 Kotavafa vuestesa klita 
 Kotava winugaf moukolaf ravlemak (Kotava, Latinava, 2019)

Jidoldunol (Primates)
Jidoldunol (Primates)
Jidoldunol (Primates)